মনির সাহেব দুপুরে বাড়িতে খেতে এসে আর গেলেন না অফিসে। ফোনে ছুটি নিয়ে বাড়িতে স্ত্রী-কন্যার সঙ্গে সময় কাটান। কিন্তু হঠাৎ ঘটে গেল এক অনাকাক্সিক্ষত ঘটনা। দরজায় নক করার শব্দ হলো। মনির সাহেব উঠে গিয়ে দরজা খুলতেই চমকে গেলেন। দরজায় পুলিশ! আরো হতবাক হলেন যখন শুনলেন তাকে অফিস থেকে টাকা আত্মসাতের অভিযোগে আটক করতে এসেছে পুলিশ। হতবাক মনির সাহেব ভেবে পেলেন না যে, এটা কিভাবে সম্ভব! তবু কিছু করার নেই। হাতে হাতকড়া পরতেই হলো তাঁকে। যাওয়ার আগে স্ত্রী-কন্যাকে শুধু বলে গেলেন, ‘আমি কিছুই করিনি, কোনো অন্যায় করিনি’- বলেই ছলছল চোখে বেরিয়ে গেলেন পুলিশের সঙ্গে। এদিকে ঘটনার আকস্মিকতায় মানসিক দিক দিয়ে ভেঙে পড়লেন মা-মেয়ে। কেউ সান্ত্বনা দিল, কেউ উপহাস বিদ্রুপ করল। তবে মালিহা জানেন তাঁর স্বামী কোনো অন্যায় করতে পারেন না। দেখতে দেখতে অনেক বছর কেটে গেল। মালিহা অনেক চেষ্টা করেও স্বামীর জন্য কিছু করতে পারলেন না। অফিসের অনেকেই তাঁর সঙ্গে যোগাযোগ করে বলেছেন, মনির সাহেবকে সম্পূর্ণ মিথ্যা অভিযোগে আটক করা হয়েছে। কিন্তু চাকরি যাওয়ার ভয়ে কেউ কোর্টে মুখ খুলতে রাজি হলো না।